SAPPE วิ่ง 4% โบรกเชียร์ “ซื้อ” เป้า 43 บ. คาดบาทอ่อนดันงบ Q2 นิวไฮ
SAPPE บวก 4% จับตากำไร Q2 นิวไฮ โบรกชี้บาทอ่อนจะเป็นผลบวกต่อกำไรสุทธิ 7-10% เชียร์ “ซื้อ” เป้า 43 บ.
SAPPE บวก 4% จับตากำไร Q2 นิวไฮ โบรกชี้บาทอ่อนจะเป็นผลบวกต่อกำไรสุทธิ 7-10% เชียร์ “ซื้อ” เป้า 43 บ.
24 มิ.ย. 2565

ผู้สื่อข่าวรายงานว่า วันนี้ (24 มิ.ย.65) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 10:44 น. อยู่ที่ระดับ 36.75 บาท บวก 1.25 บาท หรือ 3.52% สูงสุดที่ระดับ 37.50 บาท ต่ำสุดที่ระดับ 35.75 บาท ด้วยมูลค่าการซื้อขาย 58.31ล้านบาท

บล.โนมูระ พัฒนสิน ระบุในบทวิเคราะห์ว่า มีมุมมองบวกต่อ SAPPE จากภาพธุรกิจระยะกลาง-ยาวมากขึ้น หลังบริษัทเผยเป้าระยะยาวครั้งแรกเติบโต 3 เท่าภายใน 5 ปีสู่ยอดขาย 10,000 ล้านบาท (CAGR+22%) จาก Fundamental shift ในตลาดต่างประเทศที่อยู่ช่วงเก็บเกี่ยวจากการทำตลาดมานาน
ด้านต้นทุนวัตถุดิบสามารถควบคุมได้จากการสต็อกวัตถุดิบล่วงหน้าถึงไตรมาส 3/65 และแรงกดดันด้านต้นทุนวัตถุดิบที่ต่ำลงจากราคาน้ำมันผ่อนคลายลง ขณะที่บริษัทฯ มีแผนปรับราคาสินค้าขึ้นชดเชย โดยทยอยปรับเพิ่มตั้งแต่ปีนี้ถึงปีหน้า
โดยรวมมองผลประกอบการไตรมาส 2-3/65 จะทำ New high ได้ต่อเนื่องและโดดเด่นที่สุดในกลุ่มฯ ทางฝ่ายวิจัยจึงปรับประมาณการกำไรขึ้นเฉลี่ย 6% และคงคำแนะนำ “ซื้อ” ราคาเป้าหมาย ปี 65 ที่ 43 บาท อิงค่า PE ที่ 23 เท่า ปรับขึ้นจาก 21 เท่าจากแผนธุรกิจที่ปรับตัวได้ดีขึ้น ทั้งนี้ยังต่ำกว่าค่าเฉลี่ยกลุ่มที่ 25-30 เท่า
นอกจากนี้บริษัทฯ ยังได้รับประโยชน์จากค่าเงินบาทอ่อน (ทุกๆ 1 บาท/ดอลลาร์ ที่เพิ่มขึ้น จะเป็นผลบวกต่อกำไรสุทธิ 7-10%) กับค่าขนส่งที่ปรับผ่อนลง